NaiveNeuron/SloPal huggingface dataset:
P. Hrušovský, predseda NR SR: (2003-09-24):
Ľ. Lintner, poslanec: ... ako náhradník na neuplatňovaný mandát poslanca Národnej rady Slovenskej republiky Roberta Nemcsicsa. Vzhľadom na to, že výkon mandátu poslanca bol prerušený, je potrebné, aby pán Imrich Hamarčák podľa článku 75 ods. 1 Ústavy Slovenskej republiky znovu zložil sľub. Mandátový a imunitný výbor Národnej rady Slovenskej republiky na svojej 7. schôdzi dňa 24. septembra 2003 preskúmal dodržanie podmienok predpísaných na nástup náhradníka a poveril predsedu Mandátového a imunitného výboru Národnej rady Slovenskej republiky, aby podal správu. Na základe týchto skutočností navrhujem, aby Národná rada Slovenskej republiky schválila uznesenie v tomto znení. Národná rada Slovenskej republiky podľa § 2 ods. 3 písm. e) zákona Národnej  rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov berie na vedomie. Po prvé, že podľa článku 77 ods. 2 Ústavy Slovenskej republiky dňom 24. septembra 2003 sa neuplatňuje mandát poslanca Národnej rady Slovenskej republiky Pavla Ruska, ktorý bol uvedeným dňom vymenovaný za člena vlády Slovenskej republiky. Podľa § 11 ods. 1 zákona Národnej rady Slovenskej republiky č. 350/1996 Z. z. zaniká jeho funkcia podpredsedu Národnej rady Slovenskej republiky, do ktorej bol zvolený 15. októbra 2002. Po druhé, že podľa § 48 ods. 1 zákona Slovenskej národnej rady č. 80/1990 Zb. o voľbách do Slovenskej národnej rady v znení neskorších predpisov na neuplatňovaný mandát poslanca Národnej rady Slovenskej republiky Pavla Ruska nastupuje dňom 24. septembra 2003 podľa určenia Aliancie nového občana ako náhradník poslanec Imrich Hamarčák. Po tretie. Národná rada Slovenskej republiky berie na vedomie správu Mandátového a imunitného výboru Národnej rady Slovenskej republiky o nastúpení náhradníka na neuplatňovaný mandát poslanca Národnej rady Slovenskej republiky. Ďakujem pekne, pán predseda, skončil som.
Blanár, Juraj, podpredseda NR SR (2022-03-24):
Teraz udeľujem slovo pánovi spravodajcovi, ktorého určil navrhnutý gestorský výbor pre financie a rozpočet, pánovi poslancovi Jozefovi Hlinkovi, aby predniesol spravodajskú informáciu. Nech sa páči.
Paška, Pavol, predseda NR SR (2014-09-24):
Vážené panie poslankyne, vážení páni poslanci, budeme pokračovať v prerušenom rokovaní programu 37. schôdze hlasovaním o prerokovanom bode. Poprosím pána predsedu výboru pre financie a rozpočet, pána poslanca Duchoňa, aby uviedol hlasovanie o návrhu uznesenia. (Hlasovanie o návrhu na prijatie uznesenia Národnej rady Slovenskej republiky k vykonaniu kontroly hospodárenia s finančnými prostriedkami v spoločnosti Slovenské elektrárne, a. s., Najvyšším kontrolným úradom Slovenskej republiky , tlač 1201.)
Danko, Andrej, podpredseda NR SR (2024-02-13):
Na vystúpenie pána poslanca štyri faktické poznámky. Prvý, pán poslanec Hazucha.
Danko, Andrej, predseda NR SR (2016-11-22):
Ďakujem. Ešte raz pán poslanec Igor Matovič.
Šimečka, Michal, podpredseda NR SR (2023-11-28):
Ďakujem veľmi pekne. Ja by som ešte znovu rád upozornil všetkých kolegov a kolegyne, vzhľadom na to, že nám trochu hapruje ten technický systém a nejde tá časomiera, tak ten, ktorý vystupuje s faktickou poznámkou, prosím, počkajte pár desatín sekundy po tom, čo ja si zruším mikrofón, lebo keď to do toho vpadne, tak, tak vzniká ten problém. Ďakujem pekne. A ďalší vystúpi pán poslanec... No a teraz to tam nevidíme. Šipoš, áno. Pán poslanec Šipoš.
Figeľ, Ján, podpredseda NR SR (2013-11-29):
Ďalší vo vystúpení, nech sa páči, podľa rokovacieho poriadku predkladateľ pán minister, podpredseda vlády. Nech sa páči.
Danko, Andrej, predseda NR SR (2016-09-13):
Do rozpravy je prihlásený pán poslanec Osuský a posledným prihláseným je pán poslanec Kvorka, ktorý sa pripraví. Nech sa páči, pán poslanec.
Figeľ, Ján, podpredseda NR SR (2012-06-26):
Ďakujem. S reakciou pán poslanec Huba.
Bugár, Béla, podpredseda NR SR (2017-03-23):
Prezentujme sa a hlasujme. (Hlasovanie.) Prítomných 143 poslancov, za 9, proti 47, zdržalo sa 87 poslancov. Ani tento bod sme neschválili.
Suja, Miroslav, poslanec NR SR (2022-02-23):
Ďakujem za slovo, pán predsedajúci. Ja som mal otázku na pána poslanca Fica, že ako môžeme vedieť po tomto všetkom, čo sme sa tu dozvedeli z týchto odposluchov, kto je stíhaný zákonne a kto nie a na koho to bolo úmyselne vymyslené a kto je naozaj vinný a kto je nevinný. Po tomto všetkom sa aj ľudia strácajú, my sa v tom strácame. Aká môže byť dôvera voči elitným vyšetrovateľom NAKA, keď nevedeli ani prejsť nejakým detektorom lži a stále sú obvinení z niektorých skutkov, aj keď nie priamo z týchto odposluchov? Ďakujem.
Šimečka, Michal, podpredseda NR SR (2023-12-18):
Ďakujem veľmi pekne. Ďalšia vystúpi pani poslankyňa Luščíková.
Glváč, Martin, podpredseda NR SR (2019-09-11):
Ďakujem. Prerušujem rokovanie o tomto bode programu. Pristúpime k druhému čítaniu o vládnom návrhu zákona o zálohovaní jednorazových obalov na nápoje a o zmene a doplnení niektorých zákonov . Vládny návrh zákona je pod tlačou 1521. Spoločná správa výborov má tlač 1521a. Poprosím, pán minister, aby ste návrh zákona uviedli. Nech sa páči.
Žiga, Peter, podpredseda NRSR (2024-06-27):
Prezentujme sa a hlasujme. (Hlasovanie.) 141 prítomných, 53 za, 88 sa zdržalo. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Budeme hlasovať o bode 74 schváleného programu, ktorým je prvé čítanie o návrhu poslancov, skupiny poslancov na vydanie zákona, ktorým sa mení a dopĺňa zákon č. 18/1996 o cenách. Máme to uvedené ako tlač 75. Prosím spravodajcu z výboru pre financie a rozpočet poslanca Igora Janckulíka, aby uviedol hlasovanie. Nech sa páči, pán poslanec. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov , tlač 75.)
Šimečka, Michal, podpredseda NR SR (2024-01-24):
Aj pán Pellegrini bol predrečníkom, lebo sa zapojil do tej rozpravy. (Potlesk.) Ale teraz k tomu, čo hovoril pán Hlina. (Doznievanie potlesku a reakcie z pléna.) A... (Reakcie z pléna.) K tomu, čo hovoril pán Hlina, pretože... (Prerušenie vystúpenia predsedajúcim.)
Grendel, Gábor, podpredseda NR SR (2022-10-21):
A ešte pani poslankyňa Anna Zemanová.
Budaj, Ján, poslanec NR SR (2019-03-29):
Ďakujem pekne, pán predsedajúci. Chcem k tomu poznamenať, že Slovensko vskutku bolo nastavené ako stranícka republika. Samozrejme, verejnosť si v novembri takto nepredstavovala novú politiku, preto aj taká tvrdo stranícka bola práve totalitná republika československá. Prvom zmenou, ktorá odrážala nespokojnosť verejnosti s takouto tuho straníckou politikou, kde stačilo mať značku a za tou značkou išli šíky ľudí, ktorí v pléne Národnej rady nevedeli povedať ani mäkké f, prvou zmenou bolo zavedenie tzv. krúžkovania. Postupne aj nadobudlo váhu a to krúžkovanie zdynamizovalo politický život vo vnútri strán. Stalo sa obľúbeným nástrojom voličov, zhruba polovica ľudí dnes využíva prednostné hlasy. Druhým prelomom bol vznik priamej voľby prezidenta. Vtedy sme sa rozhodli vyňať voľbu prezidenta spod Národnej rady a dať ľuďom ďalší volebný lístok. Znovu môžme len potvrdiť, že sa to stretlo s veľkým záujmom. Dnes chodí na voľby prezidenta zhruba toľko ľudí, ako chodí na parlamentné voľby. Či to je veľa, alebo je to málo, no väčšinou je to každý druhý volič. Tak či tak patri k naj, buď sú prvé alebo spravidla druhé najobľúbenejšie, medzi voličmi, voľby. Teraz je tu myšlienka znížiť kvórum a je tá myšlienka odôvodnená logicky neustálymi kolapsami pokusov o priamu demokraciu. Je to doslova prežitok minulosti, toto vysoké kvórum. Ja osobne nie som zbláznený do priamej demokracie, ale v mnohých veciach je nenahraditeľná a som za to, aby sa vec dala... (Prerušenie vystúpenia časomerom.)
Žiga, Peter, podpredseda NR SR (2024-01-11):
Pani poslankyňa Bittó Cigániková.
Laššáková, Jana, podpredsedníčka NR SR (2012-08-01):
Pán poslanec, prosím vás, rokujeme o návrhu vlády na skrátené legislatívne konanie, tak pridržiavajte sa témy.
Hort, Milan, podpredseda NR SR (2011-04-05):
Ďakujem pekne, pán spravodajca. To bolo záverečné slovo spravodajcu. Ďakujem aj pánovi ministrovi, aj pánovi spravodajcovi. Prerušujem rokovanie o tomto bode programu, hlasovať budeme o 17.00 hodine. A teraz pristúpime k prvému čítaniu o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov . Tento návrh je uverejnený pod tlačou 270 a návrh na jeho pridelenie na prerokovanie výborom je v rozhodnutí č. 261. Dávam teraz slovo pánovi poslancovi Ľubomírovi Jahnátkovi, aby za skupinu poslancov tento návrh zákona uviedol. Pán poslanec, je tu priestor pre vaše úvodné slovo, nech sa páči.
Laurenčík, Milan, poslanec NR SR (2019-03-29):
Ďakujem za slovo. Pán poslanec Kondrót, nestíhal som sa čudovať, keď som vás počúval, že o čom to vlastne idete rozprávať. Lebo rokujeme o návrhu skupiny poslancov na vydanie zákona, ktorým sa mení a dopĺňa zákon o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách. A toto, čo, čo tam predkladáš, vôbec nemá žiaden súvis. Ja si myslím, že takto sa dobrá legislatíva nerobí. Už len preto, že sme nemali ani dopredu možnosť sa nejako zoznámiť s týmto tvojím pozmeňujúcim návrhom alebo s niečím takým, že vôbec takto ako prídeš do pléna. Myslím si, že to ozaj svedčí o neodbornosti tých, ktorí ten pôvodný zákon predkladali, a napraviť to ďalšou neodbornosťou, pretože takto sa ozaj legislatíva neupravuje.
Šudík, Tomáš, poslanec NR SR (2022-03-30):
Vážený pán predsedajúci, chcel by som oznámiť, že pri hlasovaní č. 215 ohľadne návrhu na prijatie uznesenia Národnej rady Slovenskej republiky k Vyhláseniu Národnej rady Slovenskej republiky k 80. výročiu začatia deportácie Židov zo Slovenska, tlač 960, som hlasoval „za“, no systém ma vykázal, že som nehlasoval. Prosím opraviť toto hlasovanie, lebo na ostatnej schôdzi som to už nestihol. Ďakujem.
Ďuriš Nicholsonová, Lucia, podpredsedníčka NR SR (2018-06-18):
Pani poslankyňa Zimenová.
Lehotský, Tomáš, poslanec NR SR (2023-06-15):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
M. Košútová, poslankyňa: (2010-02-09):
Predseda Národnej rady Slovenskej republiky rozhodnutím č. 1524 z 8. februára 2010 pridelil návrh vlády Slovenskej republiky na skrátené legislatívne konanie o vládnom návrhu zákona, ktorým sa mení a dopĺňa zákon č. 24/2006 Z. z. a o zmene a doplnení niektorých zákonov v znení neskorších predpisov na prerokovanie Výboru Národnej rady Slovenskej republiky pre pôdohospodárstvo, životné prostredie a ochranu prírody v termíne ihneď. Výbor Národnej rady Slovenskej republiky pre pôdohospodárstvo, životné prostredie a ochranu prírody návrh vlády na skrátené legislatívne konanie prerokoval na svojej 76. schôdzi dňa 9. februára 2010. Výbor uznesením č. 531 z 9. februára 2010 súhlasil s návrhom vlády na skrátené legislatívne konanie o vládnom návrhu zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov. Výbor odporúča Národnej rade Slovenskej republiky vysloviť súhlas s prerokovaním vládneho návrhu zákona v skrátenom legislatívnom konaní s tým, že prvé, druhé a tretie čítanie sa uskutoční na 48. schôdzi Národnej rady Slovenskej republiky. Dovoľte mi, aby som predniesla návrh na uznesenie Národnej rady Slovenskej republiky. Návrh na uznesenie k návrhu vlády Slovenskej republiky na skrátené legislatívne konanie o vládnom návrhu zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (tlač 1491). Národná rada Slovenskej republiky podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na návrh vlády Slovenskej republiky súhlasí s tým, že vládny návrh zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov prerokuje v skrátenom legislatívnom konaní na 48. schôdzi Národnej rady Slovenskej republiky. Skončila som.
Simon, Zsolt, poslanec NR SR (2015-12-11):
Pán kolega Érsek, veľmi pekne ďakujem. Bol to krásny odpočet toho, ako sa kradne na kompe. To, že tu kolegovia sa ozývajú a opierajú sa do vás z košickej kliky, je len svedectvom, že je to záujem košickej kliky. Tí, ktorí zbohatli alebo si privyrobili na cétečku, chcú si privyrobiť aj na kompe. Prečo nepovedať tým občanom, že máte, fajn, novú kompu, ale toľko peňazí stade ide sa uliať, že každý z vás, aj to decko, ktoré tam býva, lebo je ich asi tisíc obyvateľov, ktorí tam sú, každý by mohol dostať jeden Land Rover. Toľko idete ukradnúť na tom. Keby ste neukradli, tí ľudia by mohli mať nielen kompu, ale aj nové Land Rovery. A teraz jeden ďalší dôvod, prečo pán minister nie je dobrým ministrom. Áno, kompu riešime prioritne, lebo na tom sa dá uliať. Ale pán minister by mal povedať, že z rezortu životného prostredia z fondov Európskej únie nebude vyčerpaných 500 mil. eur. Pán minister nezvláda svoju úlohu aj preto, lebo občanom tejto krajiny prepadne 500 mil. eur z eurofondov, o čom budem rozprávať aj vo svojom vystúpení, vďaka čomu by títo ľudia mohli mať ďaleko mnohé investície v životnom prostredí, a nebudú mať. Trebárs aj to cétečko.
Bugár, Béla, podpredseda NR SR (2018-09-11):
Pán poslanec Fecko.
P. Hrušovský, predseda NR SR: (2005-01-18):
(Hlasovanie.) 126 prítomných, 78 za návrh, 23 sa zdržalo, 25 nehlasovalo. Návrh sme schválili. Pán poslanec Madej žiada, aby sme od vlády Slovenskej republiky žiadali správu o sociálnom postavení študentov vysokých škôl, ktorú by mala predložiť na najbližšiu schôdzu Národnej rady Slovenskej republiky. Pán poslanec Madej, o tomto návrhu nemôžem dať hlasovať, pokiaľ je takto formulovaný, pretože najbližšia schôdza Národnej rady je 1. februára, ktorá je v kolízii s tridsaťdňovou lehotou, ktorá je stanovená na predloženie správy, ktorú Národná rada žiada od vlády Slovenskej republiky. Teda dám hlasovať s tým, že tú druhú časť stiahnete na najbližšiu schôdzu, ale v lehote do 30 dní. Prosím, prezentujme sa a hlasujme. (Hlasovanie.) 126 prítomných, 61 za návrh, 4 proti, 36 sa zdržalo, 25 nehlasovalo. Návrh sme neschválili. Odhlasovali sme všetky návrhy na doplnenie a zmenu programu 36. schôdze. Ešte pred hlasovaním o návrhu programu ako o celku chcem požiadať, aby sme s týmto hlasovaním hlasovali aj o tom, že správu o stave vysielania v Slovenskej republike uvedie predsedníčka Rady pre vysielanie a retransmisiu. Páni poslanci, prosím, prezentujme sa a hlasujme za návrh programu 36. schôdze so schválenými zmenami, tak ako ich navrhli a boli odsúhlasené poslancami Národnej rady. (Hlasovanie.) 126 prítomných, 118 za návrh, 1 proti, 7 sa zdržalo. Konštatujem, že Národná rada program 36. schôdze schválila. Páni poslanci, prerušujem rokovanie 36. schôdze Národnej rady Slovenskej republiky. Pristúpime teraz k rokovaniu o programe 35. schôdze. Vyhlasujem päťminútovú technickú prestávku na úpravu technického zariadenia o rokovaní tejto schôdze. Päťminútová prestávka. (Prerušenie rokovania o 13.35 hodine.) (Po prerušení rokovania 36. schôdze NR SR pokračovalo rokovanie 35. schôdze NR SR.)
Migaľ, Samuel, poslanec NR SR (2024-04-17):
Vážený pán predsedajúci, vážené poslankyne, páni poslanci, v rozprave vystúpila jedna pani poslankyňa. Pán predsedajúci, prosím, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Číž, Miroslav, podpredseda NR SR (2015-06-17):
Pán poslanec Mičovský.
R. Zajac, minister zdravotníctva SR: (2005-05-17):
Týmto návrhom spresňujeme oslobodenie niektorých poistencov od úhrady za služby spojené s poskytovaním zdravotnej starostlivosti, čím sa vytvára právny rámec na ich oslobodenie, a to hlavne pre niektoré skupiny poistencov. Súčasne sa rozširuje možnosť  úhrady za lieky, zdravotnícke pomôcky, dietetické potraviny alebo zdravotnícke výkony, ktoré nie sú uvedené v zozname liekov, v zozname zdravotníckych pomôcok, v zozname dietetických potravín alebo v zozname zdravotníckych výkonov, ak ich odsúhlasil revízny farmaceut alebo revízny lekár zdravotnej poisťovne. Návrh zákona ďalej upresňuje vykonávanie preventívnych prehliadok, umožní, aby sa pri poskytovaní ústavnej zdravotnej starostlivosti plne uhrádzali dietetické potraviny a umožní sa aj plná úhrada individuálne pripravovaných liekov. Ďakujem pekne.
Kotleba, Marian, poslanec NR SR (2021-06-23):
Ďakujem. Pán poslanec Čepček, ja chcem zdôrazniť dve výborné myšlienky vo vašom prejave. A síce že práve legálny potrat dáva tú moc okoliu tej ženy, ktorá sa rozhoduje, aby ju nútilo k tomu samotnému potratu. Pretože ak by táto možnosť nebola, tak jednoducho to okolie v tomto smere na tú ženu nemôže vplývať a tiež dáva mužovi, otcovi toho dieťaťa možnosť uprednostniť svoje egoistické nezodpovedné správanie a núti tú ženu, aby išla zabiť ich dieťa. Keby táto možnosť legálna nebola, tak takéto modely správania jednoducho nie sú. Druhá výborná myšlienka, pán poslanec, vo vašom prejave. Také dotknutie sa tých práv mužov a žien. Vieme veľmi dobre, že liberáli veľmi operujú tým, že rovnosť príležitosti a zachádza to až do takých tých niekedy úchylností, že transgender vymyslené veci, že muž sa môže preoperovať na ženu a naopak. Proste vymyslené veci. No ale kolegyňka Cigániková hovorila aj vy ste to v tej reakcii spomínali, že muži nútia niekedy tie ženy ísť na potrat alebo že tým, ako sa správajú, tak ich donútia ísť na potrat. Ale čo v prípade... (Prerušenie vystúpenia časomerom.)
Hort, Milan, podpredseda NR SR (2010-08-06):
Ďalej s faktickou poznámkou vystúpi pán poslanec Dušan Bublavý. Nech sa páči.
Pellegrini, Peter, predseda NR SR (2015-09-22):
Prezentujme sa a hlasujme prerokovať návrh zákona v druhom čítaní. (Hlasovanie.) Prítomných 132 poslancov, za hlasovalo 79 poslancov, proti bol 1, zdržalo sa 52 poslancov. Konštatujem, že sme postúpili návrh zákona do druhého čítania.
Poliačik, Martin, poslanec NR SR (2016-02-11):
Idem do rozpravy, nebudem mať záverečné slovo, nechcem kolegov zo strany SMER obrať o možnosti faktických poznámok, tak ako to bežne robia predkladatelia zo strany SMER. Nevravím, že všetci to robia, hovorím, že bežne robia predkladatelia zo strany SMER, že vystupujú len v záverečnom slove. (Prerušenie vystúpenia predsedajúcou.)
Hrnčiar, Andrej, podpredseda NR SR (2019-04-02):
Dávam slovo spravodajcovi, ktorého určil navrhnutý gestorský ústavnoprávny výbor, poslancovi Jánovi Maroszovi.
Klus, Martin, poslanec NR SR (2019-04-04):
Ak má záujem ovšem. Ale ja sa chcem poďakovať spravodajcovi za toto vystúpenie aj preto, čo už spomínal môj predrečník Peter Osuský, a teda že uvedomme si, aké dôležité je to dnešné naše rozhodnutie aj pre nás samotných, keďže v Severoatlantickej aliancii funguje práve spomínaný konsenzuálny model. A teda aj budúci člen Severomacedónska republika ako 30. člen Severoatlantickej aliancie môže v postate zablokovať akékoľvek rozhodnutie Severoatlantickej aliancie. A toto je aj pozdrav pre všetkých tých trolov, ktorí hovoria o tom, že naše členstvo v Severoatlantickej aliancii nám uberá zo suverenity. Nie je to tak. My môžme zablokovať, rovnako tak ako Severní Macedónci alebo ktokoľvek iný, akékoľvek rozhodnutie Severoatlantickej aliancie, a preto je dôležité si uvedomiť, že takáto ratifikácia členstva je mimoriadne kľúčová aj vzhľadom na našu bezpečnosť, akcieschopnosť Severoatlantickej aliancie a, samozrejme, tým pádom aj budúcnosť tohto zoskupenia ako takého. A z tohto uhla pohľadu bolo a je dôležité, že Slovenská republika, rovnako ako zdôraznili moji predrečníci, nerozlišuje na veľkosti, ale dbá na to, aby takáto integrácia priniesla pozitívne efekty.
T. Cabaj, podpredseda NR SR: (2010-06-10):
S reakciou na faktické pán poslanec Zsolt Simon.
I. Farkas, poslanec: (2007-09-13):
Nazdávame sa totiž, že verejnoprospešné účely, na ktoré zákon o dani z príjmov umožňuje platcom dane poskytnúť 2-percentný podiel zaplatenej dane, ochrana a podpora zdravia, prevencia, liečba, resocializácia drogovo závislých v oblasti zdravotníctva a sociálnych služieb, podpora športu detí, mládeže a občanov zdravotne postihnutých, poskytovanie sociálnej pomoci, zachovanie kultúrnych hodnôt, podpora vzdelávania, by bolo výhodné rozšíriť o ochranu životného prostredia a o ochranu ľudských práv a duchovných hodnôt. Najradšej by sme tento zoznam rozšírili o ochranu práv a rozvíjanie kultúrnych hodnôt národnostných menšín a etnických skupín. V budúcnosti predložíme doplňujúci návrh zákona, ktorým sa mení zákon o dani z príjmov v tomto duchu. Jedna z najvýznamnejších výziev v budúcnosti bude stav a ochrana životného prostredia, najmä s ohľadom na prudké zmeny počasia, na čoraz častejší výskyt povodní a výskyt nových foriem chorôb u ľudí a zvierat. Na druhej strane, zdroje na riešenie uvedených problémov sú obmedzené. Ako príklad dovoľte mi, aby som uviedol kardinálny nedostatok finančných prostriedkov na protipovodňovú ochranu. Dnes sme svedkami stavu, keď sa najmenšie potoky vylievajú z koryta a spôsobujú nemalé škody. Pritom všetci cítime urýchlenú potrebu navýšenia rozpočtu. Získanie nových zdrojov pre túto oblasť v možnosti zavedenia 2-percentnej asignácie dane z príjmov by mohlo byť čiastočným riešením, vylepšením súčasného stavu financovania ochrany životného prostredia na lokálnej a regionálnej úrovni. Oblasť ochrany ľudských práv a duchovných hodnôt nemá vlastný rezort, nemá vlastnú kapitolu v štátnom rozpočte. Aktivity v tejto oblasti sa financujú prostredníctvom organizácií neziskového sektora a cirkví. Bolo by preto výhodné ustanoviť, aby sa nadácie, neziskové organizácie pôsobiace v tejto oblasti stali prijímateľmi 2-percentnej asignácie dane z príjmov. Nebolo múdre, keď sa pri poslednej novelizácii zákona o dani z príjmov niektoré aktivity vyradili z možnosti financovania 2-percentnou asignáciou dane. Iné aktivity zas je možné naďalej podporovať touto formou. Nie je múdre, ak sa formy aktivít tretieho sektora takýmto spôsobom rozdeľujú na také, ktoré môžu podielom zo zaplatenej dane podporiť platcovia dane, a na také, ktoré nemôžu podporiť. Vytvorili sa tým dve kategórie aktivít v oblasti tretieho sektora. Tento návrh aspoň sčasti napráva asymetriu. Preto vám, páni poslanci, pani poslankyne, odporúčam tento návrh schváliť. Ďakujem pekne.
Taraba, Tomáš, poslanec NR SR (2021-06-17):
Vážený pán Borguľa, ale aj pán minister, ja by som sa chcel spýtať, lebo teda asi z týchto reakcií mám pocit, že vy rozprávate o niečom, čo podľa mňa v tom zákone ani nie je, ani sa z toho nedá vyvodzovať, že nastane to, čo tvrdíte. My máme dnes vyvlastňovací zákon, ktorý podľa mňa je vcelku efektívny. A ak si pozrieme, ako vznikali investície ako KIA a podobne, kde bolo sedemtisíc vlastníkov a štát to nakoniec aj tak vedel, a to boli ešte iné zákony, dať dokopy. Problémom Slovenska nie sú priemyselné parky primárne, tých priemyselných parkov na Slovensku prázdnych je dosť veľa. Navyše priemyselné parky sú, je niečo, čo investor berie ako úplne poslednú vec. To, čo berie ako prvú, je úroveň pracovnej sily. Tu sa dajú hovoriť prípady, koľko investícií Slováci stratili pre Maďarov alebo pre Poliakov len preto, lebo jednoducho zobrali si štruktúru pracovnej sily, vzdelanosť a podobne v danom regióne, zistili, že jednoducho museli by brutálne peniaze investovať do či už rekvalifikácií, alebo do kreovania proste nejakých technických centier a podobne. A tento zákon to absolútne nič nerieši. To znamená, že tento zákon je skôr o tom, že dobre, poďme znova budovať ďalšie parky, to bol taký super trend, keď Európska únia nám tu financovala v podstate v každom väčšom meste nejaký takýto priemyselný park. Každý bol z toho vysmiaty, ale jednoducho tie parky sú dnes prázdne. Takže, takže prečo si, by ma zaujímalo, že prečo vy očakávate, že toto vlastne niečo vôbec vyrieši, nejaké regionálne rozdiely. Pretože problém Slovenska, prečo nechodia do niektorých regiónov investori, je ten, že jednoducho Maďari a Poliaci im dávajú oveľa atraktívnejšie podmienky a, žiaľ, dávajú im to aj Rumuni, aj Bulhari. To znamená, to je oveľa komplexnejšia téma ako to, že prijmeme tento zákon a budeme sa tváriť, že dobre, od zajtra aj tí ľudia na tom strednom Slovensku, aj na východnom sa budú mať lepšie. Jednoducho na základe tohto zákona sa nebudú mať lepšie.
Kollár, Boris, predseda NR SR (2021-11-09):
Ďalší s faktickou, pán poslanec Beluský.
Laurenčík, Milan, podpredseda NR SR (2020-12-03):
Pán poslanec Peter Kremský.
Šimečka, Michal, podpredseda NR SR (2024-01-08):
Ďakujem pekne. Pani poslankyňa Števulová.
I. Mikloš, poslanec: (2002-10-15):
I. Presperín, doterajší podpredseda NR SR: Ivan Šimko.
Hrnčiar, Andrej, podpredseda NR SR (2018-06-12):
Pán poslanec Kotleba.
Bugár, Béla, podpredseda NR SR (2018-11-27):
Vážené panie poslankyne, vážení páni poslanci, prosím, aby ste sa vrátili na vaše miesta, pristúpime k hlasovaniam o prezidentom vrátených návrhoch. Ešte predtým chcem vás upozorniť, že na stolíku pred rokovacou sálou sa našiel kľúč od auta. Neviem, od akého auta, môžte, môžte sa prihlásiť u informátora. Pokiaľ sa nebudete hlásiť, samozrejme, dáme to (vyslovené s pobavením) na dobročinné účely, takže prídete o auto. Takže, vážené panie poslankyne, vážení páni poslanci, pokračujeme v prerušenom rokovaní, a to hlasovaním v druhom čítaní o zákone zo 16. októbra 2018, ktorým sa mení a dopĺňa zákon č. 85/2005 Z. z. o politických stranách a politických hnutiach, ktorý nám prezident Slovenskej republiky vrátil, tlač 1193. Prosím, teraz pána poslanca... A ešte pred hlasovaním, pán poslanec Klus, nech sa páči, procedurálny.
J. Izák, minister životného prostredia SR: (2007-03-29):
Vážený pán predsedajúci, vážené pani poslankyne, vážení páni poslanci, predkladaný návrh zákona, ktorým sa mení a dopĺňa zákon č. 478/2002 Z. z. o ochrane ovzdušia a ktorým sa dopĺňa zákon č. 401/1998 Z. z. o poplatkoch za znečisťovanie ovzdušia v znení neskorších predpisov (zákon o ovzduší) v znení neskorších predpisov, sa na zasadnutie Národnej rady Slovenskej republiky predkladá podľa Plánu legislatívnych úloh vlády Slovenskej republiky. Šiesty Environmentálny akčný program spoločenstva prijatý rozhodnutím Európskeho parlamentu a Rady č. 1600/2002 ustanovuje nutnosť znížiť znečistenie ovzdušia na úrovne, ktoré minimalizujú škodlivé účinky na ľudské zdravie, najmä na citlivú časť obyvateľstva a životné prostredie, zlepšiť monitorovanie a hodnoty kvality ovzdušia, vrátane depozície znečisťujúcich látok a poskytovať informácie verejnosti. Tieto zámery týkajúce sa požiadaviek na kvalitu ovzdušia sú zapracované aj do Smernice Európskeho spoločenstva a parlamentu, Rady 2004/2007, ktorá sa týka arzénu, kadmia, ortuti, niklu a polycyklických aromatických uhľovodíkov v okolitom ovzduší. Prebratie tejto smernice do nášho právneho systému je hlavným dôvodom novelizácie zákona o ovzduší. Okrem ustanovení preberaných z citovanej smernice sa vo vládnom návrhu zákona upravujú ustanovenia, ktoré vyplývajú zo zmien našich právnych predpisov a ustanovenia, ktoré vyplývajú z praktických skúseností pri uplatňovaní zákona o ovzduší. Ide o úpravu ustanovení týkajúcich sa požiadaviek na kvalitu regulovaných výrobkov a ich uvádzania na trh, úpravu povoľovania technologických celkov, ktoré sú malými zdrojmi znečisťovania ovzdušia, ak nepodliehajú stavebného konaniu a o určenie orgánov štátnej správy, ktoré budú nepovolené zdroje, ktoré nepodliehajú stavebnému konaniu, zastavovať. Ďalej návrh zákona obsahuje formulačné úpravy a úpravy vyplývajúce zo zákona č. 126/2006 Z. z. o verejnom zdravotníctve a o zmene a doplnení niektorých zákonov týkajúce sa zmeny názvu orgánov na ochranu zdravia na orgány verejného zdravotníctva. Vážený pán predsedajúci, vážené pani poslankyne, páni poslanci, ďakujem vám za pozornosť.
Halúz, Milan, poslanec NR SR (2012-08-01):
Ďakujem za slovo, pán predseda. Pán poslanec Šebej, v podstate pozorne som vás počúval a napriek všetkému aj keď s vami nesúhlasím, chcem sa vám poďakovať za vaše vystúpenie, pretože konečne dneska som počul vystúpenie, ktoré bolo k bodu programu. Ďakujem.
P. Miššík, poslanec: (2004-10-28):
(Prestávka.) (Po prestávke.)
P. Hrušovský, predseda NR SR: (2004-04-29):
Páni poslanci, budeme hlasovať o 16.45 hodine. Prosím, aby ste sa nerozchádzali, aby sme udržali Národnú radu uznášaniaschopnú. Poprosím... (Reakcia z pléna.) Stačí 10 minút, už sú hlasovacie lístky vyhotovené. O 10 minút pristúpime k tajnej voľbe. Vyhlasujem 10-minútovú prestávku. (Prestávka.) (Po prestávke.)
Nicholsonová, Lucia, podpredsedníčka NR SR (2016-04-27):
Ďakujem vám. Pán vicepremiér, chcete reagovať z miesta na faktické? Nie. Ďalšou a poslednou prihlásenou do rozpravy písomne je pani poslankyňa Jurinová, nech sa páči.
M. Číž, podpredseda NR SR: (2008-10-30):
(Hlasovanie.) Prítomných 135 poslancov, za návrh 128 poslancov, zdržalo sa 6 poslancov, 1 nehlasoval. Konštatujem, že tieto návrhy zo spoločnej správy sme schválili.
Bugár, Béla, podpredseda NR SR (2019-12-04):
Pán poslanec Beblavý, môžte reagovať.
Galko, Ľubomír, poslanec NR SR (2015-04-21):
Ďakujem pekne. No, Janka, ja dve poznámky si dovolím povedať. Myslím si, že si veľmi korektne predniesla svoj prejav, a zároveň si myslím aj, že si pomerne dosť trafila klinec po hlavičke, lebo aj to, čo tu spustil pán Číž, ten guľomet nezmyslov svedčí o tom, že si veľmi pravdivo pomenovala veci. Ja by som chcel povedať, že ja tiež sledujem v tomto volebnom období, že sa niekoľkokrát stalo, že poslanci strany SMER neschválili opozičný návrh, konkrétne aj v našom prípade, ale aj v prípade iných opozičných strán, a potom po určitom čase ho predložili ako svoj, buď úplne rovnaký, alebo mierne pozmenený, a bol schválený, čo je dobre, lebo dôležité by malo byť to, aby sa dobré riešenie presadilo. A pokiaľ teda oni sú takí ješitní, že silou-mocou nie sú ochotní schváliť opozičný návrh a potom si ho preberú ako svoj, tak nech to tak robia, dôležité je, že sa to presadí. Ale toto nie je ten prípad, lebo toto je prípad, keď osobný priateľ Širokého Robert Fico, predseda strany SMER, jednoducho vedel o tejto zlodejine a on túto zlodejinu, toto okrádanie aktívne podporoval a kryl. To znamená, že všetky tie návrhy opozičné, ktoré ty si tu vymenovala, jednoducho oni nielenže nemohli schváliť, ale tým pádom ich ani nemohli nejakým spôsobom prebrať a upraviť a priniesť ich sem, pretože by to bolo v priamom rozpore s líniou, ktorú vytýčil ich predseda strany. Ďakujem pekne.
J. Brocka, poslanec: (2009-05-20):
Vy ste vo svojom vystúpení spochybňovali stanovisko NKÚ, Najvyššieho kontrolného úradu, stanoviskom Úradu pre verejné obstarávanie a argumentovali ste tým, že ÚVO zistilo iba porušenie v jednom zákone, NKÚ v štyroch. No vám pripomínam, že ÚVO nemá inú možnosť kontrolovať len porušenie zákona o verejnom obstarávaní. Ale je podarené, že pred mesiacom, keď sme odvolávali ministra, tak ste kritizovali aj stanovisko Úradu pre verejné obstarávanie. No a posledná poznámka o tom „opakuj, opakuj“, vy ste usudzovali z našich vystúpení, ako sme sa v škole učili. Pán kolega, podľa toho, ako pracujú mágovia reklamy zo Zamedie, tak tí pracujú... (Prerušenie vystúpenia časomierou.)
P. Hrušovský, predseda NR SR: (2005-05-17):
E. Dolník, poslankyňa: Ďakujem. Vážený pán predseda, vážené kolegyne, kolegovia, z mojich pozmeňujúcich návrhov prvý, ktorý sa týka doktorandského štúdia, sťahujem a ďalší je tam návrh pána poslanca Mikloška, ktorý to ma lepšie spracované, takže o tomto sa nemá hlasovať. Ďakujem.
I. Štefanec, poslanec: (2008-12-05):
Tento návrh zákona je súčasťou tohto Ochranného plánu Rast a hovorí o tom, že pokiaľ niekto začne podnikať na živnosť, tak takáto osoba bude mať po dobu dvoch rokov daňové odvodové prázdniny. Som presvedčený, že v dnešnej dobe, keď ľudia prichádzajú o zamestnanie, resp. keď sa vracajú zo zahraničia, tak je potrebné stimulovať aktivitu, vytvoriť podmienky pre ľudí, ktorí chcú zobrať zodpovednosť na seba, a preto sme prišli s týmto návrhom dvojročných daňových odvodových prázdnin pre nových živnostníkov. Vzhľadom na legislatívnu lehotu navrhujeme, aby zákon platil od 1. marca 2009, a návrh zákona je, prirodzene, v súlade s ústavou, ústavnými zákonmi a inými zákonmi a medzinárodnými zmluvami, ktorými je Slovenská republika viazaná. Ďakujem pekne.
Blanár, Juraj, podpredseda NR SR (2022-03-23):
Nuž a môžete sa ujať aj za rečníckym pultom, pani poslankyňa Marcinková, svojho slova, ako prihlásená do rozpravy. Písomne po nej sa pripraví pán poslanec Dostál. Nech sa páči.
Laššáková, Jana, podpredsedníčka NR SR (2015-09-24):
S reakciou, nech sa páči, pán poslanec Simon.
Pčolinský, Peter, podpredseda NR SR (2023-02-08):
Teraz vystúpi v rozprave pán poslanec Habánik.
Vašečka, Richard, poslanec NR SR (2023-06-27):
Kolegovia, aby mohli ísť ďalší, tak to uzavrime krátko, dobre. Ja vám ďakujem za rozpravu. Ďakujem za slovo, pán predsedajúci. Chcem zopakovať, tento návrh zákona nikomu nič nezakazuje, jedine rodičom dáva právo na kvalifikované informácie a na možnosť sa rozhodnúť. Ja ako rodič, som aj učiteľ, ale ako rodič jednoznačne určite dôverujem školám, do ktorých chodili naše deti a v každom prípade som rád, že sa tam učia aj o sexualite človeka, a ak budem mať o tom informácie, veľmi rád potvrdím, že nech sa len zúčastnia a budem rád, že to preberali a rád si to doma s nimi preberiem. Bohužiaľ, reagovali sme na obavy mnohých rodičov. Bola petícia na výbore, ktorá bola úspešná, bola prerokovaná aj petícia, aj návrh tohto zákona na výbore prešiel absolútnou väčšinou, v pléne ústavnou väčšinou do druhého čítania, ktoré práve končí a naozaj nám nejde o nič iné len dať slobodu tým, ktorí majú najväčšiu zodpovednosť, a to sú rodičia a zabrániť prípadným excesom, ktoré sa dejú. A poslednú vec, ktorú chcem povedať, že padla otázka, ktorú si kládol jeden liberálny poslanec, že aké chceme mať Slovensko. Tak odpoveď je, že určite nie progresívne. Ďakujem.
Blanár, Juraj, podpredseda NR SR (2021-06-29):
Ďakujem. Ako ďalší vystúpi v rozprave... a predsa, aj keď trošku neskôr, ale predsa sa prihlásila s faktickou poznámkou pani poslankyňa Magdaléna Sulanová, ktorej udeľujem slovo, a potom pôjde pán spravodajca. Nech sa páči.
Pellegrini, Peter, predseda NR SR (2023-11-16):
S reakciou na faktické poznámky pán poslanec Spišiak.
Glváč, Martin, podpredseda NR SR (2017-02-09):
Ďakujem. Vyhlasujem prestávku. Budeme pokračovať o 11.00 hod. hlasovaním. (Prestávka.) (Po prestávke.)
Danko, Andrej, predseda NR SR (2019-03-27):
Prosím, prezentujme sa a hlasujeme. (Hlasovanie.) Prítomných 146 poslancov, za 99, proti 9, zdržalo sa 38 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Nech sa páči, pán poslanec.
Pleštinská, Zita, poslankyňa NR SR (2021-07-02):
Ďakujem pekne, pán predseda. Kolega Ondrej Dostál, veľmi správne si povedal, že národnostné menšiny predstavujú bohatstvo našej krajiny. Som starostka v obci Chmeľnica, ktorá je nemeckou obcou. V roku 2011 sa k národnostnej menšine prihlásilo 19,45 % obyvateľov obce Chmeľnica, ktorá ma v súčasnosti 995 obyvateľov. V obci veľmi aktívne pôsobí Karpatskonemecký spolok. Už toho roku budeme organizovať 29. ročník dní nemeckej kultúry, kultúry našich otcov. Je to podujatie s medzinárodnou účasťou, kde sa stretávajú Karpatskí Nemci zo Slovenska a zo zahraničia. Tohto roku aj vzhľadom na pandemické opatrenie sa v menšej forme uskutoční takéto podujatie 1. augusta. Súhlasím, že financovanie národnostných menšín musí byť transparentné s nastavením dotačných pravidiel. Je však potrebné, aby získať peniaze na zmysluplné projekty v kultúrnej oblasti bolo čo najjednoduchšie bez administratívnych prekážok. Verím, že tento systém nových dotačných pravidiel neskomplikuje organizáciám získať finančné prostriedky z tohto fondu. V prípade, že by to nebolo funkčné, mala by byť kreativita a systém znovu nastaviť v maximálnom zjednodušení podávania a získania finančných prostriedkov. Ďakujem pekne.
Szalay, Tomáš, poslanec NR SR (2024-10-29):
Ďakujem pekne. Tak od konca, najprv k Peťovi. Ja som veľký zástanca profesionalizácie prehliadok mŕtvych. Práve skutočnosť, že prehliadky mŕtvych v minulosti robil ktokoľvek, tak viedla k tomu, že tie listy o prehliadke mŕtveho neboli vyplnené jednoznačným spôsobom, nie konzistentne, tie dáta neboli porovnateľné a keď robil, svojho času v rámci nejakého projektu sa robila analýza kvality výkazov v listoch o prehliadke mŕtveho, tak sa zistilo, že asi 20 % diagnóz v tých listoch o prehliadke mŕtveho bolo úplne zlých. To znamená, že všetky naše štatistiky, ktoré máme postavené na tom, že prečo ľudia zomierajú, ako boli presné iba na 80 %. Preto stále hovoríme, že máme obrovskú úmrtnosť na kardiovaskulárne ochorenia, no len preto, lebo ten obhliadajúci lekár, nepoznajúc zdravotnú dokumentáciu, nepoznajúc kontext, napísal, že mu prestalo tĺcť srdce a to už je teda kardiovaskulárna príčina, prečo ten človek zomrel. Čiže ja vítam tú profesionalizáciu, kde sa dá štandardizovať tá prehliadka mŕtveho, čiže len teda v tomto ti oponujem, Peťo. No a, pani kolegyňa Bajo Holečková, áno, toto je že králičia nora, do ktorej môžeme vbehnúť a dlho budeme v nej blúdiť. Ako krajský lekár to teraz hovorím, že v Bratislave, kde máme teda tu ten problém, problém ľudí bez domova pomerne najvypuklejší, tu nemáme o nich žiadnu konzistentnú, systematickú starostlivosť. Všetky cirkevno neviem aké sú len podenkové veci, pretože platobný mechanizmus je, že kapitácia, len ťažko ja môžem kapitovať človeka bez domova, ktorý nemá ani len občiansky preukaz, a nemám jasno, že do ktorej zdravotnej poisťovne patrí. Toto si vyžaduje nejaký iný typ riešenia, ideálne v spolupráci so samosprávami. Ďakujem.
Borec, Tomáš, minister spravodlivosti SR (2012-09-11):
Ďakujem pekne. Vážený pán predseda, vážené panie poslankyne, vážení páni poslanci, vládny návrh zákona č. 575/2001 Z. z. o organizácii činnosti vlády a organizácii ústrednej štátnej správy sa predkladá najmä z dôvodu zrušenia ustanovení týkajúcich sa funkcie podpredsedu vlády pre ľudské práva a národnostné menšiny, ktorý neriadi žiadne ministerstvo. Právomoci, ktoré boli v pôsobnosti podpredsedu vlády pre ľudské práva a národnostné menšiny, sa navrhujú presunúť do kompetencií príslušných ústredných orgánov štátnej správy, pričom právomoc v oblasti podpory kultúry národnostných menšín zostáva na Úrade vlády Slovenskej republiky a bude ju realizovať splnomocnenec vlády pre národnostné menšiny. Kompetencia v oblasti rodovej rovnosti a rovnosti príležitostí prechádza na Ministerstvo práce, sociálnych vecí a rodiny Slovenskej republiky. Prechodom dotačných titulov v oblasti ľudských práv z pôsobnosti Úradu vlády Slovenskej republiky do pôsobnosti Ministerstva zahraničných vecí Slovenskej republiky sa zároveň Ministerstvu zahraničných vecí Slovenskej republiky vymedzuje aj kompetencia v oblasti ľudských práv, pretože zákon č. 575/2001 Z. z. o organizácii činnosti vlády. (Prerušenie vystúpenia predsedajúcim.)
Grendel, Gábor, podpredseda NR SR (2022-02-22):
S reakciou na faktické poznámky pán poslanec Kamenický.
M. Hort, podpredseda NR SR: (2007-10-23):
Teraz pristúpime k ďalšiemu bodu schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov . Tento vládny návrh zákona ste dostali pred prvým čítaním ako tlač č. 368 a spoločnú správu výborov máte ako tlač 369a. Prosím teraz podpredsedu vlády a ministra vnútra Slovenskej republiky pána Roberta Kaliňáka, aby vládny návrh zákona zdôvodnil. Pán minister a pán podpredseda vlády, nech sa páči, máte slovo.
Jarjabek, Dušan, poslanec NR SR (2021-09-21):
Ďakujem za slovo, pán podpredseda. V nadväznosti na slová pána poslanca Habánika, viete, ja nerozumiem jednej veci. Prečo sa my musíme stále samoničiť? Stále sa musíme samoničiť. Tuná máme jedného veľkého Slováka, ktorý skutočne spravil nesmierne veľa pre Slovensko, tak, že to ocenili v zahraničí, a my sa musíme samoničiť skutočne a tuná rozprávať nezmysly, ktoré už vôbec nie sú v tejto chvíli aktuálne. Proste Dubček bol Dubček a Dubček bol jeden. Okrem toho existuje, som pyšný na to, že v tomto parlamente nedávno prešla Dubčekova cena z mojej poslaneckej dielne, len čakám stále na to, komu ju vláda ako prvému udelí. Toto bude pre mňa veľmi podstatné. Viete, a dôležité je to, že na to, aby sme niekoho my uznali, v úvodzovkách, tak sa musíme pozerať za hranice, či áno, alebo nie. Keby ste vedeli, akým spôsobom vo Viedni sa toto všetko udialo nedávno, kolega Habánik by o tom mohol hovoriť, ja mám o tom informácie takisto, kolega Habánik bol tam prítomný, na tom stretnutí, čo všetko dobrého sa o Dubčekovi porozprávalo, a tuná si vypočujeme dehonestáciu Dubčeka v priamom prenose nejakým Dostálom. No tak toto ma, toto ma... (povedané so smiechom), viete čo, však to už nie je ani smiešne, to je iba blbé. Ďakujem za pozornosť.
Pellegrini, Peter, predseda NR SR (2023-12-15):
Pani poslankyňa Remišová.
P. Hrušovský, podpredseda NR SR: (2001-09-12):
Pán poslanec Kozlík, vy ste predniesli. Takže je to v súlade s rokovacím poriadkom. Tak budeme postupovať tak, ako je uvedené v jednotlivých ustanoveniach. Na základe výsledku, na základe výsledku rokovania poslaneckého grémia pristúpime teraz k rokovaniu o prvom z predložených vládnych návrhov zákonov, ktoré sme prerokovali v skrátenom legislatívnom konaní. Chcem len informovať pánov poslancov, že v zmysle procedúry, ktorú rokovací poriadok ukladá Národnej rade, budeme o jednotlivých návrhoch hlasovať vždy po prerokovaní jednotlivých bodov programov. To znamená, že vždy po prerokovaní návrhu vládneho zákona budeme aj o týchto hlasovať. Preto poprosím pánov poslancov, aby boli prítomní v rokovacej sále. Teraz prosím, aby z poverenia vlády Slovenskej republiky uviedol pán minister vnútra návrh zákona o prechode niektorých pôsobností z orgánov štátnej správy na obce a samosprávne kraje, ktorý ste dostali ako tlač 1162. Pán minister, nech sa páči. Máte slovo. Prosím o pokoj, páni poslanci v rokovacej sále. Prosím, zatvorte dvere na rokovacej miestnosti. Pán poslanec Krumpolec, môžem vás poprosiť nejako (hlasy z pléna). Páni ministri sú prítomní. Pán minister Magvaši, školstvo, doprava, hospodárstvo. Pán minister vnútra, nech sa páči, máte slovo.
Hrušovský, Pavol, podpredseda NR SR (2011-07-07):
Nie, páni poslanci, nezopakujem čítanie môjho pozmeňovacieho návrhu, vychádzajúc z dikcií ustanovení rokovacieho poriadku nechcem vnášať nedorozumenie medzi nás, ale vychádzajúc z ustanovení § 29 zákona o rokovacom poriadku som predložil, som predložil, tak ako mi zákon ukladá, pozmeňovací návrh riadne a písomne vyhotovený a riadne sformulovaný, ktorý máte všetci predložený v laviciach. A chcem teraz kriticky aj na moju osobu pripustiť to, že pri prečítaní pozmeňovacieho návrhu mohlo dôjsť k omylu. (Reakcie z pléna.) Pán podpredseda, nebudem diskutovať s tebou, ale spôsob, akým ste sa vy chovali pri rokovaní, a ja som dvakrát svoje vystúpenie prerušil, boli dôvodom toho, možnože aj v istom napätí mohlo dôjsť k omylu. Ale za základ môjho pozmeňovacieho návrhu považujem písomne predložený, vám do lavíc rozdaný a doručený pozmeňovací návrh, o ktorom trvám, aby Národná rada hlasovala. (Potlesk.) Všetky ostatné interpretácie alebo pochybností považujem len za účelové odkladanie rozhodnutia o tak vážnom probléme, o akom dnes rokujeme a diskutujeme. O tomto probléme, panie poslankyne a páni poslanci, nerokujeme len päť minút. Rokujeme už dva mesiace. A preto prosím o pochopenie a porozumenie. Nerobme z toho politiku. Ide tu o viac ako len politický zápas. Ide tu o snahu riešiť bezpečnosť pri premávke na cestách a chrániť životy ľudí. Toto bolo cieľom a úmyslom aj možno, aj pre mňa nie štandardného spôsobu, z ktorého som nadšený, pri prerokovávaní návrhov zákonov, či už ide o vládne alebo poslanecké. A poprosil by som všetkých, aby ste aj v tomto duchu chápali môj dobrý úmysel vylepšiť návrh. A priznám sa, že bolo to hľadanie riešenia, ktoré bolo istým kompromisom medzi tým, čo bol základný návrh, a tým, čo je tento pozmeňovací návrh, ktorý som predložil tak, aby sme ho dokázali prijať. Ak nie, rešpektujem väčšinové rozhodnutie, ale toto je jediný dôvod, ktorý mňa viedol k tomu, aby som zobral na seba úlohu predkladateľa tohoto pozmeňovacieho návrhu spôsobom nie možno štandardným, ale zodpovedným a naozaj korektným. (Potlesk.)
P. Hrušovský, podpredseda NR SR: (2002-05-31):
prvým čítaním o vládnom návrhu zákona o ochrane prírody a krajiny. Návrh ste dostali ako tlač 1594, návrh na pridelenie návrhu zákona na prerokovanie výborom máte ako tlač 1782. Prosím teraz, aby z poverenia vlády Slovenskej republiky predmetný návrh zákona uviedol a odôvodnil pán minister životného prostredia. Nech sa páči, pán minister, dávam vám slovo.
Jarjabek, Dušan, poslanec NR SR (2018-02-01):
Ďakujem veľmi pekne za slovo, pán predseda, pán podpredseda Národnej rady. Dámy a páni, dovoľte, aby som vás informoval o správe Výboru Národnej rady Slovenskej republiky pre kultúru a médiá k návrhu na voľbu člena Rady pre vysielanie a retransmisiu. Máme to, ako už povedal pán podpredseda, pod tlačou 841. Člen Rady pre vysielanie a retransmisiu pán profesor Mojmír Mamojka oznámil listom zo 14. decembra 2017 predsedovi Národnej rady Slovenskej republiky, že podľa § 9 ods. 1 písm. b) zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov sa vzdáva funkcie člena rady. Predseda Národnej rady Slovenskej republiky sa listom č. 784/2017 z 19. decembra 2017 obrátil na predsedov všetkých poslaneckých klubov, profesijné a občianske združenia pôsobiace v oblasti kultúry, periodickej tlače a ostatných prostriedkov verejných informácií, aby v určenej lehote predložili Výboru Národnej rady Slovenskej republiky pre kultúru a médiá návrhy kandidátov na člena rady. Výbor dostal tieto návrhy kandidátov na doplnenie rady, budem čítať bez titulov: Pán Peter Alakša, pán Milan Blaha, pán Dušan Budzak, pán Ján Dianiška a pán Ján Ikrényi. Výbor Národnej rady Slovenskej republiky pre kultúru a médiá posúdil predložené návrhy kandidátov na voľbu člena Rady pre vysielanie a retransmisiu a skonštatoval, že všetci kandidáti spĺňajú požadované náležitosti a predložené návrhy sú v súlade s kritériami uvedenými podľa § 7 zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov. Výbor Národnej rady Slovenskej republiky pre kultúru a médiá po zvážení týchto skutočností v prijatom uznesení č. 83 z 30. januára 2018 vyslovil súhlas s návrhom na voľbu člena Rady pre vysielanie a retransmisiu, pod tlačou 841, a odporúča Národnej rade Slovenskej republiky, aby 1. konštatovala, že a) v zmysle § 9 ods. 1 písm. b) zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov skončilo dňom 13. decembra 2017 funkčné obdobie pánovi profesorovi Mojmírovi Mamojkovi; b) je potrebné zvoliť jedného člena rady, aby Rada pre vysielanie a retransmisiu mala deväť členov podľa § 6 ods. 1 zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov. 2. Zvolila podľa § 6 ods. 1 a § 8 ods. 3 zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov jedného člena Rady pre vysielanie a retransmisiu na obdobie do 16. februára 2023. 3. Uskutočnila opakovanú voľbu v prípade, že nebude zvolený jeden člen z navrhovaných kandidátov. Do opakovanej voľby postupujú dvaja kandidáti, ktorí získali najvyšší počet hlasov. Pri rovnosti počtu hlasov postupujú všetci kandidáti, ktorí majú rovnaký počet hlasov. Pán podpredseda, ďakujem pekne, skončil som, otvorte, prosím, rozpravu k tomuto bodu.
Kuffa, Štefan, poslanec NR SR (2021-11-04):
Nevy... nevy... nevyrušuj ma! Prečo ma vyrušuješ? Nevy... nevy... nevyrušuj ma! Nevy... Pán predseda, tak ma, vráťte mi, prosím, čas, vráťte mi, prosím, čas. (Prerušenie vystúpenia predsedajúcim.)